Цягам гадзіны Валерыя з сябрамі пад’ехала да ІЧУ, каб аддаць перадачу, але там Галіны не знайшлі. Следчы сказаў, што яна дагэтуль на допыце ў СК і перадачу можна прывезці туды. На ўваходзе ў Следчы камітэт сказалі, што тут няма нікога з прозвішчам Уласік. Гэта не першая хлусня, з якой дачка Галіны сутыкнецца за два дні пошукаў маці. Пасля чарговага тэлефанавання следчаму, Валерыю прапусцілі ў СК, каб аддаць перадачу.